Downloaded from YTS.MX
‎(NETFLIX ขอเสนอ)
Official YIFY movies site: YTS.MX
‎(สร้างจากเรื่องจริง)
‎อีกเดี๋ยวเมฆคงครึ้มไปทั่ว
‎แล้วมีธุระอะไรที่ซัตตันฮูล่ะ
‎(ซัฟฟอล์ก อังกฤษ ปี 1939)
‎ผู้หญิงคนหนึ่งบอกว่ามีงานขุดค้นให้ทำ
‎- ขอบคุณมากครับ รักษาตัวนะ ‎- ขอบคุณครับ
‎อรุณสวัสดิ์ มาพบคุณนายพริตตี้ครับ
‎บาซิล บราวน์
‎รอตรงนี้
‎- ไปดูกันเลยดีไหม ‎- ครับ
‎ปกติพิพิธภัณฑ์เป็นคนจัดการเรื่องแบบนี้
‎ค่ะ แต่ตอนฉันไปที่อิปสวิช
‎คุณรีด มอร์บอกว่ากำลังจะเกิดสงคราม ‎ก็เลยลงทุนขุดซากใหม่ๆ ไม่ได้
‎แต่พวกเขาก็ยุ่งอยู่กับซากวิลลาโรมันนั่นละ
‎- ค่ะ เขาบอกว่าคุณทำงานนั้นอยู่ ‎- ใช่ครับ
‎เขาบอกว่าคุณเป็นคนทำงานด้วยยาก
‎อย่างนั้นหรือครับ
‎นอกตำรา... ไม่ได้รับการฝึกฝน
‎แนะนำผมมาแบบนั้นหรอกหรือเนี่ย
‎ผมได้รับการฝึกฝนนะครับ
‎ผมขุดซากมาตั้งแต่โตพอจับเกรียงได้
‎พ่อผมเป็นคนสอน
‎รีด มอร์อาจจะอยากเก็บคุณไว้ซะเองก็ได้
‎เรื่องนั้นผมไม่แน่ใจ
‎ผมสนใจอยากเห็นเนินดินพวกนี้มาตลอด
‎เฮนรี่ที่สามเคยมาขุดค้นที่นี่
‎มีคนบอกเหมือนกันค่ะ
‎แต่ไม่มีบันทึกว่าเขาพบอะไรบ้าง
‎ฉันกับสามีซื้อที่ดินแห่งนี้ ‎เพราะอยากสำรวจสิ่งที่อยู่เบื้องล่าง
‎แต่แผนนั้นก็ต้องเป็นหมันไป
‎พวกมันคืออะไรคะ คุณลองเดาดูได้ไหม
‎ผมคาดว่าเป็นเนินฝังศพ
‎ผมคิดว่าเรากำลังยืนอยู่บนสุสานของใครบางคน
‎ไวกิ้ง...
‎หรืออาจเก่ากว่านั้น
‎ดูเหมือนว่าเมื่อก่อนสาวๆ แถวนี้ ‎ชอบมานอนแผ่บนเนินเพื่อขอให้ตั้งท้อง
‎ผมได้ยินตำนานมาร้อยแปด
‎คุณอยากขุดเพราะเหตุผลนั้นหรือ
‎เรื่องเล่าถึงสมบัติที่ถูกฝังไว้
‎ฉันสนใจโบราณคดี ‎ตั้งแต่โตพอจับเกรียงได้เหมือนคุณนั่นละ
‎บ้านสมัยเด็กของฉันตั้งอยู่บน ‎สำนักนางชีนิกายซิสเตอร์เซียน
‎ฉันช่วยพ่อขุดมุขของโบสถ์
‎มันพูดได้... ว่าไหม
‎อดีตน่ะ
‎คุณมีกระต่ายนะครับ คุณนายพริตตี้
‎ค่ะ เรื่องนั้นฉันรู้
‎โพรงกระต่าย
‎ไม่ดีต่อการขุดค้น
‎ฉันอยากเริ่มจากลูกนี้ค่ะ
‎เป็นผมคงไม่เริ่มจากลูกนั้น ‎คุณนายพริตตี้ ไม่ได้พูดจากอารมณ์ส่วนตัวนะ
‎- ทำไมล่ะ ‎- เพราะหลุมตรงกลางนั่นไง เห็นไหม
‎แถมดินก็ยัง... อัดแน่นเชียว
‎เคยมีหัวขโมยมาเจาะอุโมงค์แนวตั้งที่นี่
‎พวกมันเรียกว่าฟลุตของโรเบิร์ต
‎ไม่ว่าพวกมันเจออะไร ‎ก็คงถูกหลอมแล้วเอาไปขายนานแล้ว
‎ผมคาดว่าหนึ่งในเนินพวกนี้อาจให้โชคคุณมากกว่า
‎แต่ฉันรู้สึกว่าลูกนี้ต้องมีอะไรแน่ๆ
‎เงินคุณนี่ คุณนายพริตตี้ ‎แต่ถ้าเป็นผมจะดูจากหลักฐาน ไม่ใช่ความรู้สึก
‎เรื่องเงิน หนึ่งปอนด์ 15 ชิลลิง
‎กับอีกหกเพนซ์ต่อสัปดาห์ไหวไหมคะ
‎ไม่ไหว
‎ฉันถามคุณรีด มอร์ว่า ‎เขาจ่ายคุณเท่าไร เขาตอบแบบนี้
‎เขาจ่ายไม่พอ
‎อ้อ แต่ฉันเกรงว่า ‎นั่นเป็นราคาที่สมเหตุสมผลที่ฉันพอจ่ายไหว
‎ถ้าอย่างนั้นผมก็เข้าใจครับ
‎โรเบิร์ต ไปเอาหน้ากากกันก๊าซมาจากไหนจ๊ะ
‎ถอดออกเลย
‎- ขอโทษครับ ผมไม่รู้ว่าแม่มี... ‎- นี่ไม่ใช่ของเล่น
‎โรเบิร์ต นี่คุณบราวน์
‎- สวัสดีหนุ่มน้อย ‎- โรเบิร์ต พริตตี้ สบายดีไหมครับ
‎- โดนใครไล่ล่าอยู่ล่ะ ‎- กัปตันลาสก้ากับลูกน้องครับ
‎คุณบราวน์เป็นนักโบราณคดีจ้ะ
‎ฉันเป็นนักขุดค้นน่ะ
‎คุณมาขุดเนินดินพวกนั้นหรือครับ
‎เกรงว่าจะไม่ใช่วันนี้นะ
‎ขอตัวก่อนครับ
‎ขอให้หนีพวกนักเลงพ้นนะ โรเบิร์ต
‎ขอบคุณครับ
‎โชคดีกับการขุดนะครับคุณนาย
‎บ้าเอ๊ย
‎- คุณบราวน์ ‎- ครับ
‎บิลลี่ ไลออนส์ นี่จากคุณนายพริตตี้
‎อ้อ
‎บอกเธอว่าวันจันทร์นะ
‎แปดโมงตรง
‎ผมจะไม่รับค่าจ้างต่ำกว่าสัปดาห์ละสองปอนด์
‎บ้านอยู่ไกลเกินระยะจักรยานปั่นถึง ‎ถ้าคุณอยากให้ขุดทั้งวัน
‎คุณพักที่บ้านสวนกับคนบ้านไลออนส์ได้
‎คุณไลออนส์เป็นคนขับรถของฉัน ‎ส่วนคุณนายไลออนส์ดูแลงานครัว
‎ผมต้องมีผู้ช่วย
‎ฉันหาให้ได้หนึ่งคน
‎สองจะดีกว่า
‎ฉันดีใจที่ในที่สุดเราก็ตกลงกันได้ คุณบราวน์
‎จอห์น เจคอบส์กับคุณสปูนเนอร์ ‎จะเอากระท่อมเลี้ยงแกะมาให้
‎- เอาไว้ใช้เวลาที่อากาศไม่เป็นใจ ‎- มีน้ำใจมากเลยครับ
‎โรเบิร์ตลูกชายฉันอยากมาช่วยคุณเท่าที่จะทำได้
‎ถ้าคุณคิดว่าเขามาเกะกะ...
‎ไม่เลยครับ ให้เขามาเถอะ
‎คุณจะเริ่มจากลูกนี้หรือคะ
‎ครับ
‎ผมว่าเราลืมเนินลูกใหญ่ ‎ไปก่อนดีกว่า คุณนายพริตตี้
‎ลูกนี้
‎คือที่ที่เราจะเจอบางอย่างแน่ๆ
‎ถ้าอย่างนั้น
‎ฉันไม่รบกวนแล้วนะคะ
‎ขอบคุณมากครับ
‎ถ้าถามฉันนะ หมอนั่นอยู่ห่างๆ ‎เนินของคุณนายพริตตี้ไว้จะดีกว่า
‎- ขอบคุณค่ะคุณนาย ‎- ขอบใจนะ
‎ลูกรัก เบาๆ หน่อยสิจ๊ะ เดี๋ยวก็ชนแม่ล้มหรอก
‎ขอโทษครับ คุณบราวน์เรียกครับ
‎- เดี๋ยวนี้เลยหรือ ‎- ครับ
‎ขอบใจที่มาบอกนะจ๊ะ
‎มันดูเหมือนถาดที่ร้านขายเนื้อใช้กัน
‎รอยดำตรงนี้อาจเป็นข้อบ่งชี้ว่ามีการก่อไฟ
‎คนพวกนั้นเป็นใครหรือครับ
‎พวกเขามาจากพิพิธภัณฑ์อิปสวิช ‎คุณรีด มอร์โทรศัพท์ถึงฉัน
‎เขาอยากรู้ว่างานคืบหน้า ‎ถึงไหนแล้ว ฉันก็เลยเชิญเขามา
‎คุณนายพริตตี้ นี่คือกาย เมย์นาร์ด ‎หัวหน้าผู้ดูแลพิพิธภัณฑ์คนใหม่ของเรา
‎- สบายดีนะครับ ‎- สวัสดีค่ะ
‎สวัสดีบราวน์
‎เมย์นาร์ด ขอแรงหน่อยสิ มาจับมุมนี้หน่อย
‎ได้สิ
‎หนึ่ง
‎- จับแล้วนะ สอง ‎- ครับ
‎สาม! บ้าเอ๊ย
‎ที่ขุดมานี่ได้แค่นี้หรือ
‎ขอตัวนะ
‎มากกว่าที่ควร... เป็นคุณจะไม่รู้หรือ
‎คุณนายพริตตี้ ผมต้องขอร้อง ‎ให้คุณสนับสนุนวิลลาโรมันของเรา
‎สงครามกำลังใกล้เข้ามา ทุกคน ‎ต้องช่วยกันขุดก่อนจะเกิดเรื่องแย่ๆ
‎เราจึงต้องขอให้คุณคืนคุณบราวน์ให้กับเรา
‎ฉันอยากให้เขาทำสิ่งที่เริ่มไว้ให้จบ
‎เราอาจพบวิลลาโรมันที่ใหญ่ที่สุด ‎ในตอนเหนือของเฟลิกซ์สโตว์นะครับ
‎มันมีความสำคัญมากกว่า... ‎ขออภัยที่ต้องพูดแบบนี้ การขุดค้นเล็กๆ นี้มาก
‎ถ้าอย่างนั้นก็ให้คุณบราวน์ตัดสินใจ
‎ขอโทษครับ กาลเวลา ‎ทำให้ไม้แผ่นนั้น... กลายเป็นผงไปแล้ว
‎ผมเดาอายุมันได้ไม่แม่นนัก
‎ผมคำนวณว่าเป็นยุคไวกิ้ง ‎แต่คิดว่ามันเก่าแก่กว่านั้น
‎- แองโกล-แซกซอน ‎- ไม่น่าใช่นะบราวน์
‎เราต้องการตัวคุณที่วิลลา ‎ผมมาก็เพราะเรื่องนี้ อีกอย่าง...
‎คุณนายพริตตี้อนุญาตให้คุณไปแล้ว
‎ฉันบอกว่าให้คุณตัดสินใจเอง
‎ถ้าอย่างนั้นผมจะอยู่
‎ขอบคุณมากครับคุณนาย
‎ขอตัวนะครับ
‎ฟังนะ บราวน์ เราเข้าใจแล้ว ‎คุณจะได้สัปดาห์ละสองปอนด์
‎เราจะให้เวลาคุณเก็บงานที่นี่สองสามวัน ‎เราเป็นพิพิธภัณฑ์แห่งเดียวในละแวกนี้
‎เป็นผมจะพิจารณาให้ดีว่า ‎อนาคตคุณจะไปทางไหนต่อ
‎เข้าใจแล้วครับ
‎คุณบราวน์บอกเราทุกอย่างเลยครับ
‎เช่น อวัยวะที่สำคัญที่สุด ‎ของนักโบราณคดีคืออะไรครับ
‎ไม่รู้สิจ๊ะ
‎จมูกครับ
‎ถ้ามีบางอย่างที่นั่น เขาจะได้กลิ่นมัน
‎ลูกต้องไปหาคุณพ่อบ่ายนี้นะ
‎ผมต้องอยู่ช่วยที่นี่ครับ
‎ขอผมลงไปได้ไหมครับ
‎ถ้าลูกกินอิ่มแล้วจริงๆ นะ
‎(แฟรงค์ พริตตี้)
‎กินเนื้อต้มในวันที่อากาศร้อนแบบนี้ ‎ไม่ดีต่อร่างกายนะ คุณนายไลออนส์
‎เหมือนคราวก่อนเปี๊ยบเลย
‎คุณนายพริตตี้ คุณมีกรด ‎ในร่างกายเพราะคุณเป็นคนขี้กังวล
‎เราเคยคุยกันเรื่องนี้แล้วนะ
‎คุณต้องเลิกกังวลเสียที
‎ไม่อย่างนั้นเดี๋ยวได้เป็นโรคกระเพาะแน่
‎ค่ะ ถ้าคุณหมอว่าอย่างนั้น
‎อย่าลงไปในนั้นเลยครับ ‎คุณนายพริตตี้ มันไม่ปลอดภัย
‎สปูนเนอร์กับจอห์น เจคอบส์ ‎กำลังทำเสาค้ำอยู่ ตอนนี้เรายังขุดต่อไม่ได้
‎ฉันกำลังอ่านบันทึกของฮาเวิร์ด คาร์เตอร์ ‎เรื่องการขุดค้นสุสานของตุตันคามุน
‎เขายืนอยู่หน้าธรณีประตูของห้องฝังศพ
‎เป็นชายคนแรกในรอบ 3,000 ปีที่ทำแบบนั้น
‎และเขาเห็นรอยนิ้วมือที่ยังอยู่บนสี
‎เขาพูดว่า "กาลเวลา ‎เสียความหมายของมันไปแล้ว"
‎มันทำให้ฉันนึกได้ว่าคุณอาจขุดเจอซากศพ
‎ครับ ก็เป็นได้
‎เรากำลังขุดลงไปหาคนตาย
‎ขุดศพของพวกเขาขึ้นมา
‎เราต้องเรียกเจ้าหน้าที่นิติเวช ‎มาตรวจสอบทุกครั้งที่เจอซากศพอยู่แล้ว
‎เราปฏิบัติต่อคนตายด้วยความเคารพ ‎ไม่ว่าจะตายมาแล้วกี่ศตวรรษ
‎เราไม่สามารถขุดลงไปใต้ดิน ‎โดยไม่พิจารณาว่า...
‎บราวน์
‎คุณบราวน์
‎สปูนเนอร์ เจคอบส์ เรียกคนมาช่วยเร็ว!
‎นั่นไง!
‎เร็วเข้า บาซิล
‎ระวังหัวเขานะ
‎คุณบราวน์!
‎คุณบราวน์
‎- อย่างนั้น ‎- ฟื้นแล้ว
‎คุณบราวน์
‎คุณปลอดภัยแล้วค่ะ คุณปลอดภัยแล้ว
‎คุณไม่เป็นไร
‎เข้าไปในห้องหนังสือ เกรตลีย์ ‎พาเขาไปนอนบนโซฟา
‎คุณเห็นอะไรไหม
‎เห็นอะไรหรือ
‎ตอนที่หมดสติไปน่ะ
‎มีบางอย่างผุดขึ้นมาในหัวนะ
‎อะไรหรือ
‎คุณปู่ผม
‎ผมถูกตั้งชื่อตามท่าน
‎บาซิล บราวน์
‎ชาวไร่
‎สอนผมทุกอย่างที่ผมรู้เกี่ยวกับดินในซัฟฟอล์ก
‎คุณเห็นท่านหรือ
‎ผมไม่เห็นอะไรเลย ผมแค่...
‎ผมแค่นึกถึงท่าน
‎งั้น... บางทีท่านอาจเห็นคุณ
‎ขอตัวนะครับ
‎คุณไม่เป็นไรนะ คุณบราวน์
‎คุณบราวน์!
‎คุณบราวน์ คุณต้องพักนะ
‎แบบนี้นะคุณพริตตี้... ลูกนี้คือลูกที่คุณชอบ
‎ลูกที่คุณอยากให้ผมเริ่มขุด มันเป็นรูปไข่
‎เหมือนหลังหมู
‎เห็นไหม ลูกอื่นๆ เป็นวงกลมทั้งหมด
‎- ค่ะ ‎- ดินตรงนี้ถูกไถพรวนมาเป็นพันปีแล้ว
‎ทีนี้สมมติว่าใครก็ตามที่ไถที่ตรงนี้
‎ไถโดนมันเข้าหน่อย
‎แล้วตอนที่พวกหัวขโมยมาถึง
‎พวกมันก็เจาะฟลุตลงไป ‎ตรงที่ที่พวกมันคิดว่าเป็นกึ่งกลาง
‎- แต่อาจจะไม่ใช่ ‎- ถูกต้อง
‎ตะวันออกไปตะวันตก ผมว่าต้องแบบนั้นแน่
‎ขอแค่คุณเอ่ยปาก...
‎ผมจะขุดให้
‎เครื่องบินของผมตกลงในลานรกร้างในอาร์กติก
‎แล้วพอผมตื่นขึ้นเวลาก็ผ่านไปห้าร้อยปีแล้ว
‎ตอนนี้ผมเลยติดอยู่ในศตวรรษที่ 25
‎มันเป็นอย่างไรล่ะ
‎โลกอยู่ในกำมือของ ‎คิลเลอร์ เคน ชายผู้ชั่วร้ายสุดๆ
‎เหมือนฮิตเลอร์หรือ
‎ครับ แต่หนวดเขาเห่ยกว่าอีก
‎คนที่สร้างเนินฝังศพพวกนี้มีหนวดไหมครับ
‎มีเคราด้วย
‎พวกเขาเป็นคนที่ชอบเลี้ยงเครา
‎ไม่เหมือนพวกโรมัน พวกนั้นชอบโกนให้เกลี้ยง
‎พวกไวกิ้งกับนักบินอวกาศนี่ ‎เหมือนกันเลยว่าไหมครับ
‎พวกเขาออกสำรวจ ‎ดินแดนใหม่ๆ แล้วก็สู้กันบนเรือ
‎ใช่ พอเธอพูดแบบนั้นแล้ว ‎ฉันก็ว่าพวกเขาเหมือนกันจริงด้วย
‎พวกเขาบินมาตลอดแหละ แถวนี้มีกองบินอยู่
‎คุณอยากบินไหมครับคุณบราวน์
‎อยากสิ
‎อยากบินไปทั่วจักรวาลเลย
‎ทุกครั้งที่ฉันส่องกล้องโทรทรรศน์
‎คุณมีกล้องโทรทรรศน์หรือครับ
‎- ใช่แล้ว ‎- คุณพกมาด้วยไหมครับ
‎พกมา
‎เอาให้ผมดูหน่อยได้ไหมครับ
‎คงได้
‎ให้ตาย เขาช่างจ้อเป็นบ้า
‎ที่ว่าอยากท่องจักรวาลคืออะไรหรือครับ
‎คุณบราวน์มีหนังสือเยอะเลยค่ะ
‎ปั่นจักรยานมาพร้อมกับลังหนังสือใบใหญ่
‎คุณนายไลออนส์บอกว่า ‎บางเล่มก็เป็นภาษานอร์เวย์
‎ลองชุดผ้าไหมสีเขียวดีไหมคะ
‎- ชุดโปรดตลอดกาลไม่ใช่หรือคะ ‎- ไม่เอา
‎ชุดสีม่วงที่มีลูกไม้
‎คุณนายไลออนส์หวังว่าจะดีต่อสุขภาพครับ
‎ขาเป็นอย่างไรบ้าง คุณเกรตลีย์
‎ดีขึ้นมากแล้วครับคุณนาย ขอบคุณที่ถาม
‎- ให้เปิดวิทยุไหมครับ ‎- จ้ะ
‎ผู้พิทักษ์น่านฟ้าอายุไม่เกิน 32 ปี
‎ได้รับคำสั่งให้เตรียมตัวให้พร้อม
‎เข้ารับการฝึกเพื่อรับตำแหน่ง ‎นักบินหรือลูกเรือของกองทัพอากาศ
‎เธอเพิ่งมาอยู่ที่นี่ได้ 12 ปี
‎ลงมาจากเชสเชียร์
‎แล้วก็มาแต่งงานกับผู้พัน
‎เขาเจออีดิธครั้งแรกสมัยที่เธอยังเรียนอยู่
‎และขอเธอแต่งงานในวันเกิดครบ 17 ปีของเธอ
‎แต่เธอปฏิเสธ
‎เธอบอกว่าทิ้งพ่อไว้ไม่ได้
‎เธอดูแลพ่ออยู่อีก 13 ปี จนเขาเสีย
‎สิบสามปีเชียวนะ
‎สุดท้ายเธอก็ยอมแต่งงานกับผู้พัน
‎- เขาพร่ำขอเธอทุกปีในวันเกิดของเธอ ‎- วันเกิดเธอ
‎แต่หลังจากโรเบิร์ตเกิดไม่ทันไร
‎สามีของเธอก็เสียชีวิตไปอีกคน
‎ลองคิดดูสิ
‎(อะเมซซิ่ง สตอรี่ เรื่องมหัศจรรย์)
‎ใครอยากลองส่องดูบ้าง
‎- ผมว่าเราต้องนั่งตรงนั้น ‎- คุณลองสิ
‎ใช่
‎ผมจะตามคุณกลับบ้านนะ
‎เดี๋ยวๆ รอก่อนสิโว้ย!
‎เร็วเข้าน่า
‎เมย์นาร์ด!
‎(พิพิธภัณฑ์อิปสวิช)
‎พวกเขาพบหมุดเหล็กในเนินฝังศพที่สเนปใช่ไหม
‎สเนปหรือ บาซิล คุณไปเจออะไรเข้า
‎คุณพระคุณเจ้าช่วย บาซิล
‎- อ้าว ได้เรื่องไหม บาซิล ‎- เริ่มเข้าเค้าแล้ว
‎คุณสปูนเนอร์ ช่วยไปหยิบ ‎สายวัดของผมจากในกระท่อมให้หน่อย
‎พวกคุณคนหนึ่งไปตามคุณนายพริตตี้มาดูดีกว่า
‎- เธอไปลอนดอนแล้ว ‎- ว่าไงนะ นานแค่ไหน
‎ไปลอนดอนกับโรเบิร์ตสองสามวัน
‎บ้าเอ๊ย
‎เอาละ หนุ่มๆ เอาละนะ มาช่วยกัน
‎เราต้องมีของไว้โชว์คุณนายพริตตี้ตอนเธอกลับ
‎ระวังกระจกหน่อยสิ
‎ไม่ ประตูข้างครับ
‎- คุณนายพริตตี้กลับมาจากลอนดอนหรือยัง ‎- คุณนายกำลังจะกินข้าวเย็น
‎ผมบอกแล้วว่านี่เรื่องด่วน
‎ผมแน่ใจว่าคุณคงไม่อยากรบกวน...
‎ไม่เป็นไร คุณเกรตลีย์
‎- คุณบราวน์หรือครับ ‎- จ้ะลูกรัก ลูกจ๊ะ
‎ผมว่าคุณต้องมาดูเองครับ
‎นั่นคือเรือ
‎หมายความว่าไง เรือเนี่ยนะ
‎นั่นคือเรือที่ถูกฝังเอาไว้ใต้เนิน
‎คนจะเอาเรือมาฝังไว้ทำไมกัน
‎ฉันคาดว่าเพราะมันเป็นหลุมฝังศพ
‎หลุมศพใครครับ
‎ฉันคาดว่ามันเป็นหลุมฝังศพของชายผู้ยิ่งใหญ่
‎นักรบ
‎หรือกษัตริย์
‎เรือของเขาคงจะถูกลากขึ้นเขามาจากแม่น้ำ
‎พวกเขาคงต้องผูกเรือไว้ ‎แล้วยกขึ้นวางบนขอนไม้หลายๆ อัน
‎พวกผู้ชาย ม้า คงต้องใช้เป็นร้อยๆ ตัวเลยนะ
‎ฉันคิดว่าเขาคงไม่ลำบาก ‎ทำแบบนั้นให้ตาสีตาสาที่ไหน
‎เธอนึกภาพพิธีอำลา ‎ที่พวกเขาจัดให้ชายผู้นี้ออกไหม
‎เพลงต่างๆ ที่พวกเขาร้องกัน
‎คนพวกนั้นคงคอแข็งกว่าคุณสปูนเนอร์ซะอีก
‎ไวกิ้งหรือครับ
‎ฉันคิดว่าเก่าแก่กว่านั้น
‎เมย์นาร์ดไม่เห็นด้วย ‎แต่ผมคิดว่ายุคแองโกล-แซกซอน
‎นี่เป็นผลงานของคุณ ‎จอห์น เจคอบส์ เพราะคุณเจอหมุดตัวแรก
‎ใช่ครับ คุณพริตตี้ เขาเป็นคนเจอ
‎ยินดีด้วยค่ะ คุณบราวน์
‎- คุณคิดว่าต้องมีบางอย่าง ‎- ฉันรู้สึกแบบนั้น
‎ใช่จริงๆ ครับ คุณนายพริตตี้ ใช่จริงๆ
‎- จอห์นน้อย ยินดีด้วยนะ คุณสปูนเนอร์ ‎- ขอบคุณครับคุณนาย
‎เราคงทำไม่ได้ถ้าไม่มีหนุ่มน้อยคนนี้
‎โรเบิร์ต เรือจ้ะลูก
‎ขอบคุณครับคุณบราวน์
‎เอาละ ตอนนี้เรามีดินต้องขนเยอะเลย
‎แต่ใครจะรู้
‎ผมค่อนข้างแน่ใจว่ามันยังไม่หมดแค่นี้
‎สายัณห์สวัสดิ์
‎สายัณห์สวัสด‎ิ์
‎คุณเข้าใจไหมว่านี่หมายความว่าอย่างไร
‎มันจะเปลี่ยนอิปสวิชจากหน้ามือเป็นหลังมือ
‎ทุกพิพิธภัณฑ์ในประเทศจะต้องอิจฉาเรา
‎- คุณจะเปียกเอานะ คุณนายพริตตี้ ‎- ฉันเปียกไปแล้วค่ะ
‎คุณรีด มอร์กรุณาเสนอตัวเข้ามาคุมการขุดที่นี่
‎ฉันปฏิเสธข้อเสนออันมีน้ำใจของเขาไป
‎- ไม่จริงน่า ‎- จริงค่ะ
‎แล้วเขาว่าอย่างไร
‎เขาบอกว่าฉันเก็บมันไว้กับตัวไม่ได้ ซึ่งก็จริง
‎ผมแน่ใจว่าเขาคงควันออกหูเลย
‎ในระหว่างนี้ ฉันขอให้ ‎รอรี่ โลแมกซ์ลูกพี่ลูกน้องฉันมา
‎- อ้อ ‎- ฉันเห็นว่าคุณต้องการคนช่วยอีกหนึ่งคน
‎เขาเป็นมือสมัครเล่น ‎แต่ก็เหมือนคุณรีด มอร์นั่นแหละ
‎- ผมว่าคุณเข้าร่มดีกว่าครับ ‎- จริงด้วย
‎เพราะคุณจะ... เปียกซ่กแน่
‎ฉันอยากขอบคุณที่คุณใจเย็นกับโรเบิร์ต
‎- เขาแทบรอออกมาหาคุณทุกเช้าไม่ไหว ‎- มีเขาอยู่ด้วยช่วยให้ผมมีสติ
‎คุณมีลูกไหมคะ
‎ไม่มี เรา...
‎ไม่มี
‎พวกคนรับใช้บอกว่าคุณศึกษาทุกอย่าง ‎ตั้งแต่ภาษาละตินไปถึงธรณีวิทยา
‎การศึกษาอะไรฉาบฉวยเป็นเรื่องอันตรายครับ
‎- ดูเหมือนคุณจะเขียนหนังสือด้วย ‎- ใช่ครับ
‎คู่มือแนะแนวการอ่านแผนที่และชาร์ตดวงดาว
‎เพื่อให้คนทั่วไปเข้าถึงข้อมูลพวกนั้นได้
‎ผมออกจากโรงเรียน ‎ตอนอายุ 12 กระหายใคร่รู้อยู่ตลอด
‎ฉันสอบเข้าที่มหาวิทยาลัยลอนดอนได้
‎พ่อไม่ยอมท่าเดียว
‎คุณอยากมากินข้าวเย็นกับฉันไหมคะ
‎อ้อ ขอบคุณครับ อยากสิ
‎สายัณห์สวัสดิ์ เวร่า
‎มีเซอร์ไพรส์ให้คุณนะบาซิล ในห้องแน่ะ
‎ครับ
‎เมย์
‎ฉันเอาเสื้อเชิ้ตสะอาดๆ มาให้
‎คิดว่าถึงเวลาแล้ว
‎- ดีใจไหมที่เจอฉัน ‎- ก็ต้องดีใจอยู่แล้ว
‎- คุณไม่รู้ใช่ไหมว่าฉันจะมา ‎- ไม่ ไม่รู้เลย
‎ฉันบอกคุณแล้วนะ
‎ในจดหมายฉบับล่าสุด
‎ผมกะเก็บไว้อ่านช่วงวันหยุดน่ะ
‎ผมทำงานทั้งวัน คุณก็รู้ว่าผมเป็นอย่างไร
‎ค่ะ
‎ฉันรู้
‎ผมยุ่งตัวเป็นเกลียว
‎- ก็ดูจะเป็นแบบนั้น ในนี้รกจนไม่มีที่นั่ง ‎- มีเรื่องเยอะน่ะ
‎- อะไรนะ ‎- ฉันบอกว่าไม่มีที่นั่งเลย
‎ขอโทษด้วยนะ ยุ่งๆ น่ะ
‎คุณมีอะไรอยากให้ฉันดู แค่มองตาก็รู้แล้ว
‎ผมไม่ได้พูดอะไรเลย
‎นั่นคุณบราวน์นี่คะ อยู่กับผู้หญิง
‎คงจะเป็นภรรยาเขา ‎เธอเขียนถึงเขาทุกวันเลยนะคะ
‎เข้ามา
‎คุณบราวน์ฝากขออภัยมาครับ คุณนาย
‎พอแล้ว ขอบใจนะเอลเลน
‎อาจมีคนที่ขุดค้นซากมาทั้งชีวิต
‎แต่ไม่มีโอกาสได้เจออะไรแบบที่ผมเจอที่นี่
‎- มันสวยมากเลยนะ ‎- ใช่ งดงามทีเดียว
‎คุณจะต้องคอยระวังให้ดีกับเรื่องแบบนี้
‎หมายความว่าอย่างไร
‎ทุกคนจะต้องอยากมีเอี่ยว ‎กับเรือลำนี้และนี่เป็นการค้นพบของคุณ
‎- เมย์ ‎- อย่าให้พิพิธภัณฑ์อิปสวิชมาแย่งความสำเร็จนี้ไป
‎- เขาจะไม่... ‎- คุณนายของคฤหาสน์นั้นก็เหมือนกัน
‎- เธอควรขึ้นค่าแรงให้คุณอีก ‎- เธอคอยสนับสนุน...
‎- ได้ขอไปหรือยัง ‎- ผมจะไม่ขอขึ้นค่าแรงหรอก
‎เธอมีน้ำใจมากแล้ว คุณนายพริตตี้น่ะ
‎คุณหลงรักเรือไวกิ้งลำนี้เข้าแล้ว ‎ฉันมองออกนะ จริงไหมล่ะ
‎เมย์ แน่ใจนะว่าไม่อยากค้างคืน
‎ฉันจะตกเรือเอาน่ะสิ
‎เอาอย่างนั้นก็ได้
‎อย่างไรก็ขอบใจนะที่มา เมย์
‎ฉันคิดถึงคุณนะ
‎- ฉันอ่านหนังสือคุณเป็นเพื่อน ‎- ไม่จริงน่า
‎- จริงสิ ‎- อ่านไม่สนุกเท่าไรหรอกใช่ไหม
‎- ไม่เลย อ่านยากเป็นบ้า ฉันจะบอกให้ ‎- ใช่สิ
‎- ดีจังที่คุณเอาเสื้อมาให้ ‎- จ้ะ
‎ฉันไปละ
‎คืนนี้ผมจะอ่านจดหมายพวกนั้นนะ
‎- ไปก่อนนะ ‎- บาย
‎โธ่ บ้าเอ๊ย
‎- ผมช่วยนะ ‎- ได้
‎เอาละ อ้อมไปทางนั้นแล้วจับผ้ายางไว้
‎อย่างนั้นแหละ ด้านหลังคุณมีไม้ปักอยู่
‎ดึงแรงๆ
‎คุณมาจากไหนล่ะเนี่ย
‎ผมขี่มอเตอร์ไซค์มาจากอิปสวิชครับ
‎ผมชื่อรอรี่ โลแมกซ์
‎อ้อ รีด มอร์ส่งคุณมาหรือ
‎มาจากพิพิธภัณฑ์หรือ
‎ผมเป็นลูกพี่ลูกน้องของอีดิธ
‎เธอโทรหาผม ขอให้มา
‎- บอกว่าคุณต้องการคนช่วย ‎- เหรอ
‎ผมบอกเธอว่าไม่มีทักษะด้านนี้ แต่เธอไม่สนใจ
‎อ้อ งั้นก็...
‎เดี๋ยวก็คงมีคนบอกคุณ ผมชื่อบราวน์
‎- บาซิล บราวน์ ‎- ยินดีที่รู้จักครับ
‎ฝนคงตกไปอีกสักพัก นั่งพักก่อนสิ
‎ผมว่าคุณคงเปียกแย่ ‎ขี่มอเตอร์ไซค์มาจากอิปสวิชแบบนี้
‎ไม่หรอกครับ เพิ่งโดนฝนไล่มาช่วงท้ายๆ
‎งั้นก็ดี ผมจะไปจุดเตานะ ดื่มชาหน่อยไหม
‎ครับ ขอบคุณ
‎ผมว่าเราอาจเจอ ‎เรือเก่ายุคแองโกล-แซกซอนเข้า
‎พอฝนหยุดตกพรุ่งนี้ ‎คุณอาจได้เห็นว่าเราทำอะไรกันอยู่ ดีไหม
‎น่าตื่นเต้นจังครับ
‎ใช่ น่าตื่นเต้นไม่น้อย
‎แค่นี้ไม่พอหรอก ไปเอาผ้ายางมาอีกผืน
‎- ส่งค้อนมาให้หน่อย ‎- ได้
‎เอาละนะ
‎ยก
‎แบบนั้นแหละ
‎รอรี่!
‎ว่าไงเจ้าหนู
‎มาถึงเมื่อคืนก็เลยไม่อยากปลุกเธอ แม่อยู่ไหนล่ะ
‎แม่ไปลอนดอนครับ
‎ใครจะรู้ เราอาจอยู่รอดไม่ถึงปีก็ได้
‎ลูกบอลสีเหลืองและเขียวหมายถึงก๊าซ
‎สีแดงหมายถึงระเบิดแรงสูง
‎ลายทางสีแดงคือระเบิดเพลิง
‎หากผู้ใดอยู่บนถนน ‎ในระหว่างที่มีการโจมตีทางอากาศ
‎ทุกท่านต้องทราบวิธีรับมือ ‎ที่เหมาะกับการโจมตีแต่ละรูปแบบ
‎ไม่ อย่าขว้างลูกบอลสิ!
‎ฉันรีบมาที่นี่ให้ทันเวลา
‎มันจะกระทบผลการตรวจไหมคะ
‎ก็เป็นได้ครับ แต่ก็ยังมีภาวะที่มีอยู่เดิม
‎โรคไข้รูมาติกที่คุณเป็นสมัยเด็ก ‎สร้างความเสียหายให้ลิ้นหัวใจ
‎ผมเกรงว่าจะไม่มีทางรักษา
‎ถ้าอาการกำเริบอีกครั้ง ‎มันจะรุนแรงขึ้น... มากทีเดียว
‎อาจถึงขั้นเสียชีวิต
‎- เราทำอะไรไม่ได้แล้วหรือคะ ‎- ขอโทษครับ ผมก็อยากมีข่าวดีกว่านี้มาบอก
‎คุณรีด มอร์มาครับ พาคนอื่นๆ มาด้วย
‎- พวกเขาไม่ยอมหยุดแจ้งชื่อ ‎- ก็แสดงว่าบุกรุก พวกเขาอยู่ไหน
‎- กำลังไปทางเนินดินครับ ‎- ไปเรียกมาเร็ว
‎ครับ
‎ไลออนส์
‎ผมไล่อ่านเรื่องเกี่ยวกับเรือออสเบิร์ก
‎เรือไวกิ้งที่พวกเขาเจอในนอร์เวย์
‎มีห้องฝังศพอยู่ตรงกลาง มีหลังคาด้วย
‎คล้ายๆ กับที่เราเคยจินตนาการ ‎ถึงเรืออาร์กของโนอาห์
‎แน่นอนว่าหลังคาของที่นี่คงจะยุบตัวไปนานแล้ว
‎เห็นเส้นนี้ไหม พื้นตรงนี้สูงกว่า แต่ดินสีเข้มกว่า
‎คุณคิดว่ามีอะไรอยู่ใต้นี้หรือครับ
‎หมดวันนี้เราอาจได้รู้กัน
‎สวรรค์โปรด!
‎น่าทึ่งอะไรอย่างนี้
‎พวกเราที่พิพิธภัณฑ์อิปสวิช ‎ภูมิใจกับผลงานของเรา
‎และคุณคงเห็นด้วยว่าสภาพของมันสมบูรณ์มาก
‎- หยุดอยู่ตรงนั้นด้วยครับ ‎- ว่าอย่างไรนะ
‎พื้นที่ตรงนี้ละเอียดอ่อนมากครับ ‎มันไม่ปลอดภัยกับผู้ชายขนาดตัวเท่าคุณ
‎นี่ผลงานของคุณหรือ
‎ครับ ผมชื่อบาซิล บราวน์ นักขุดค้น
‎เออนะ บาซิล บราวน์ นักขุดค้น
‎ผมชื่อชาร์ลส์ ฟิลลิปส์ นักโบราณคดี
‎และผมมานี่เพื่อบอกคุณว่า ‎นี่คือการค้นพบที่มีประโยชน์ต่อประเทศ
‎พิพิธภัณฑ์บริติชจะเข้ามาดูแลเอง
‎ผลงานของคุณ
‎โชคดีที่ดูดีใช้ได้
‎แต่เราไม่ต้องใช้บริการงานขุดค้นของคุณแล้ว
‎ผมเข้าใจถูกไหมว่าคุณจะเข้ามาดูแลด้วยตัวเอง
‎ไกรมส์ ผมไม่เคยเห็นอะไรแบบนี้มาก่อน
‎- ใช่เลยครับ ‎- เบรลส์ฟอร์ด ยกเลิกงานทุกอย่างของผม
‎ไปหาดูว่ามีใครว่าง เราต้องการตัวพิกกอตต์
‎- หาที่พักที่ใกล้ที่สุดให้เรา ‎- ได้ครับ
‎ดินสีเข้มกว่าที่เห็นตรงกลางดูน่าจะมีอะไร
‎พวกคุณเก็บงานให้เสร็จ ‎แล้วอย่าเคลื่อนย้ายแม้แต่กรวดสักก้อนล่ะ
‎ขอโทษครับคุณฟิลลิปส์
‎ผมไม่ได้ทำงานให้คุณ
‎ผมทำงานให้คุณนายพริตตี้ ‎และผมจะทำงานต่อจนกว่าเธอจะมีคำสั่งอย่างอื่น
‎ทิ้งให้ทีมเฉพาะกิจ ‎จากพิพิธภัณฑ์ระดับจังหวัดดูแลเองไม่ได้หรอก
‎คุณนายพริตตี้ต้องเห็นด้วยแน่
‎จอห์น ผมขอแค่นาทีเดียว ‎ผมรู้ว่าเธอต้องอยากรู้แน่
‎- ก็ได้ รอนี่นะ ‎- ครับ
‎- เธอจะมาพบคุณพรุ่งนี้ตอนสิบโมงครึ่ง ‎- เธอต้องได้รู้ว่าผมเจออะไรเข้า
‎- อย่าตื๊อน่า ‎- เธอต้องได้รู้ว่าผมเจออะไร
‎จอห์น!
‎เขาไปหรือยัง คุณเกรตลีย์
‎ไม่ใช่เกรตลีย์ครับ
‎ผมขอโทษที่มารบกวน แต่ผมเชื่อ...
‎ว่าเราอาจเจอห้องฝังศพในเรือ
‎- คุณฟิลลิปส์ทราบไหม ‎- ผมไม่ได้ทำงานให้คุณฟิลลิปส์
‎คุณอยากให้ทำอย่างไรครับ
‎เขาเพิ่งแจ้งฉันว่า ‎ตามคำสั่งกระทรวงโยธาธิการ
‎ไซต์งานจะตกอยู่ในการดูแลของเขา
‎งั้นก็...
‎จบแค่นั้นหรือครับ
‎ผมทำต่อได้อีกวันนะถ้าคุณต้องการ
‎คุณไม่สบายหรือ คุณนายพริตตี้
‎คุณช่วย...
‎สั่นกระดิ่งให้ฉันหน่อยสิ
‎ครับ
‎เขาไม่มีสิทธิ์มาบงการคุณ ‎เรือลำนี้โผล่พ้นดินมาได้ก็เพราะคุณ
‎อย่าลืมสิว่าคุณอยากเริ่มทำงานนี้เพราะอะไร
‎คุณบอกว่าคุณรู้สึกได้ ความรู้สึกของคุณถูกต้อง
‎- ดูเหมือนคุณบราวน์จะแอบเข้ามาค่ะ ‎- คุณบราวน์
‎ก็ได้ครับ
‎- ต้องการอะไรไหมครับ ‎- ตามเอลเลนมาให้ทีค่ะ
‎คุณนายพริตตี้อยากให้เก็บคุณไว้
‎เพราะงั้นเราจะใช้คุณให้เป็นประโยชน์
‎งานหลักของคุณจะเป็น ‎การดูแลความเรียบร้อยของไซต์งาน
‎ผมอยากให้ขุดขยายเนินนี้ออกด้านละสี่ฟุต
‎แล้วโกยเศษดินพวกนั้นไปทิ้งซะ
‎จากนี้ห้ามคุณเหยียบเข้าไปในตัวเรือ ‎โดยไม่ได้รับอนุญาตอย่างชัดเจนจากผม
‎ไปทำงานได้
‎คุณจะยอมหรือ บาซิล
‎สวัสดีครับคุณบราวน์
‎- แม่ผมเป็นกรดไหลย้อน ‎- เสียใจที่ได้ยินแบบนั้นนะ
‎แม่ต้องพักผ่อนเงียบๆ ครับ ผมทำนี่ให้แม่
‎เป็นจรวดที่สวยมากทีเดียว
‎คุณจะไปไหนครับ
‎ฉันต้องกลับบ้านแล้ว
‎แล้วจะกลับมาเมื่อไรครับ
‎ขอโทษด้วยนะโรเบิร์ต
‎จริงๆ
‎แต่คุณบราวน์ครับ
‎คุณบราวน์!
‎ดูเหมือนฉันจะตกงานแล้วละ
‎ฟิลลิปส์ไม่ยอมให้เราเข้าไปในเรือของเขา
‎เรือของเขา พูดจริงหรือ
‎ฉันเลยคิดว่าจะถ่ายรูปสักหน่อย ‎อาจเป็นบันทึกที่มีประโยชน์ก็ได้ เธอจะว่าไหม
‎ไม่เลย ถ้าไม่ได้ถ่ายฉันน่ะนะ
‎จะโทษบราวน์ก็ไม่ได้หรอกนะ คนดีๆ แบบนั้น...
‎ไม่คู่ควรกับฟิลลิปส์หรอก
‎- โทษเขาหรือ ‎- เขากลับไปเมื่อเช้า เธอไม่รู้หรือ
‎โรเบิร์ตอยู่ไหนล่ะ
‎คุณไม่มีงานอื่นหรือ
‎ผมจะเขียนถึงเมย์นาร์ด ‎เดี๋ยวเขาคงหาอะไรให้ทำ
‎คุณได้บอกคุณนายพริตตี้หรือเปล่าว่าจะกลับมา
‎คิดว่าให้เธอรู้เองจะดีกว่า
‎คุณขอบคุณเธอแบบนี้หรือ ‎ที่ให้โอกาสนั้นกับคุณแต่แรก
‎จำคำผมไว้นะเมย์ ผมจะไม่ได้เครดิตอะไร
‎- จะไม่มีชื่อในเชิงอรรถด้วยซ้ำ ‎- คุณรับงานเพราะเรื่องนั้นหรือ
‎จะให้ผมอยู่เป็นคนงานหรือ
‎เพราะแบบนั้นคุณถึงขุดมาตลอดชีวิต ‎ทั้งๆ ที่ทำเงินได้แทบไม่พอค่าเช่าหรือ
‎ไม่ใช่ เมย์ ผมทำเพราะมันเป็นเรื่องที่ผมถนัด
‎เพราะมันเป็นสิ่งที่พ่อสอนผม เป็นสิ่งที่ปู่สอนพ่อ
‎เพราะเมื่อคุณหยิบดินสักแห่ง ‎ในซัฟฟอล์กมาให้ผมดูหนึ่งกำมือ
‎ผมจะบอกคุณได้ว่ามันมาจากที่ดินของใคร
‎นั่นปะไร
‎ขอโทษครับ คุณรู้จักบาซิล บราวน์ไหมครับ
‎- รู้ไหมว่าบ้านเขาอยู่ไหน ‎- รู้สิ ฉันรู้จักบาซิล
‎เขาอยู่ในไร่นอกหมู่บ้านน่ะ ไปทางนั้นเลยจ้ะ
‎ขอบคุณมากครับ
‎ผมเจอเรือลำนั้น
‎ผมอาจจะไม่ได้จบจากแคมบริดจ์ ‎แต่ผมก็ขุดสิ่งที่อยู่ใต้นั้นขึ้นมาได้
‎เจคอบส์กับสปูนเนอร์ก็เหมือนกัน ‎และจะไม่มีใครจำเรื่องนั้นได้
‎คุณไม่รู้หรอก
‎ถ้าคุณไม่อยู่ต่อจนจบ โอกาสก็จะยิ่งน้อยลงนะ
‎คุณบอกฉันว่างานของคุณ ‎ไม่เกี่ยวกับอดีตหรือปัจจุบัน แต่เพื่ออนาคต
‎เพื่อให้คนรุ่นหลังรู้ว่าพวกเขามาจากไหน
‎สายใยที่ยึดโยงพวกเขา ‎กับบรรพบุรุษ คุณพูดแบบนั้นไม่ใช่หรือ
‎ก็ประมาณนั้น
‎จะมีเหตุผลอะไรอีกที่พวกคุณไปเล่นขุดดินกัน
‎ในขณะที่คนที่เหลือทั้งประเทศ ‎กำลังเตรียมตัวรับสงคราม
‎เพราะมันมีความหมายบางอย่างใช่ไหม
‎บางอย่างที่จะยืนยาวไปกว่า ‎สงครามบ้าบอที่เรากำลังจะเจอ
‎ไม่จริงน่ะ
‎นั่นโรเบิร์ต
‎โรเบิร์ตหรือ
‎โรเบิร์ต!
‎คุณบราวน์
‎โรเบิร์ต ปั่นจักรยานมาถึงนี่เลยหรือ
‎คุณสัญญาแล้ว
‎เมย์!
‎คุณบอกว่าจะให้ผมดูจักรวาล คุณสัญญาแล้ว
‎- สวรรค์โปรด นี่ใครกัน ‎- นี่คือโรเบิร์ต พริตตี้
‎ฉันคือคุณนายบราวน์จ้ะ
‎เธอคงหิวน้ำมากสินะ ปั่นมาไกลขนาดนี้ ใช่ไหม
‎มาเถอะ
‎- เข้าไปดื่มนมกัน ‎- ทางไกลเชียวนะ
‎แม่เธอรู้หรือเปล่าว่าเธอมาที่นี่
‎แม่รู้ไหมว่าเธอปั่นจักรยานมาถึงนี่
‎- ฉันจับจักรยานให้นะจ๊ะ ‎- ขอบคุณครับ
‎ฉันไปหาโทรศัพท์ก่อนนะ จะโทรหาคุณนายพริตตี้
‎- ขอบคุณค่ะ ‎- เขาไม่เป็นไร คุณนายพริตตี้ อยู่ข้างในแน่ะ
‎- เชิญทางนี้ ‎- ขอบคุณค่ะ
‎- เราเป็นห่วงกันแทบแย่ค่ะ ‎- ครับ เขา... นี่เมย์ ภรรยาผม
‎- คุณนายพริตตี้ ‎- ขอบคุณมากค่ะ
‎เขาไม่ดื้อเลยค่ะ เป็นเด็กน่ารักมาก
‎คุณนายบราวน์มีกล่องดนตรีจากวิตบี ‎ที่ประดับเปลือกหอยทุกชนิดเลยครับ
‎อยากเห็นไหมครับ
‎ไม่จ้ะ แค่นี้ก็รบกวนจะแย่แล้ว
‎ลูกคิดอะไรอยู่
‎ลูกอาจหลงทางหรือตายได้นะ
‎- โรเบิร์ต คิดอะไรอยู่ลูก ‎- ผมขอโทษครับแม่
‎โรเบิร์ตมาเตือนผมเรื่องสัญญาที่ให้ไว้
‎ผมบอกว่าจะให้เขาส่องกล้องโทรทรรศน์ดูดาว
‎ใช่ไหม
‎แปลว่าคุณจะกลับไป
‎ครับผม
‎ขอบคุณค่ะ
‎อรุณสวัสดิ์!
‎อรุณสวัสดิ์
‎คุณไกรมส์ ที่ผ่านมา... ผมจดบันทึกไว้
‎เผื่อว่าจะมีประโยชน์
‎นี่จะประหยัดเวลาผมไปหลายวันเลย
‎- คุณคงคาดไว้แล้วสิว่าจะเจออะไรที่นี่ ‎- งานคุณคืบหน้าไปมากนะครับ
‎งานคุณก็เช่นกัน
‎ขอบคุณมากครับ
‎ทำงานได้เยี่ยมมากครับ คุณบราวน์
‎ก็นะ เราเริ่มต้นให้
‎- ฟิลลิปส์ ‎- นักขุดค้นของเรากลับมาแล้ว
‎อรุณสวัสดิ์
‎มีสัญญาณที่ท้องเรือว่า ‎อาจจะมีห้องที่สภาพสมบูรณ์อยู่
‎น่าตื่นเต้นอะไรอย่างนี้
‎แล้วสถานการณ์โลกล่ะครับ ซี. ดับเบิลยู.
‎มันจะกระทบเราไหม
‎พิจารณาจากข่าวเมื่อคืน
‎ผมว่าเราจะเข้าสู่สงครามในอีกไม่กี่สัปดาห์
‎การขุดค้นซากทุกแห่งในประเทศจะต้องหยุด
‎ดังนั้นก็ขึ้นอยู่กับเราแล้ว
‎- โอ้โฮ ‎- ว้าว
‎จิม! บิลลี่ ไกรมส์!
‎- สจ๊วต! ‎- เป็นตายร้ายดีอย่างไรบ้าง
‎ดีมาก นี่เมียฉัน มาร์กาเรต
‎- เพ็กกี้ค่ะ ‎- คุณนายพิกกอตต์ ยินดีที่ได้พบครับ
‎คุณฟิลลิปส์ ฉันอยากบอกว่า...
‎ยินดีมากค่ะที่คุณเจาะจงเรียกฉันมา
‎ฉันรู้ว่าสจ๊วตส่งงานวิจัย ‎เรื่องชาวบ้านในทะเลสาบบอสเนียนให้คุณ
‎คุณกรุณามากที่อ่านมัน
‎ใช่ น่าตื่นตาตื่นใจมาก
‎- หวังว่าฉันจะไม่ทำให้คุณผิดหวัง ‎- ไม่แน่นอน
‎ก็แค่ว่าฉันยังไม่มีประสบการณ์ภาคสนามมากนัก
‎ฉันไม่อยากให้คุณคิดว่าฉันเชี่ยวชาญมากกว่าที่เป็น
‎คุณมีคุณสมบัติสำคัญครบถ้วน
‎หรือคะ
‎เรือลำนี้เปราะบางมาก
‎เรียกว่าแทบจะคงรูปทรงไว้แทบไม่ได้
‎ถ้าโดนน้ำหนักมากไป มันก็จะผุแตก
‎คุณน่าจะหนักไม่ถึง 60 กิโลกรัม
‎ดังนั้นผมจะคอยดูอยู่จากตรงนี้ ‎ในขณะที่คุณพาเอวบางๆ ของคุณลงไปขุด
‎แสดงว่าคุณเรียกฉันมา ‎เพราะขนาดตัวของฉันหรือคะ
‎เดาเก่งนี่ ใช่เลย
‎ใช่ โชคดีนะที่พิกกอตต์ไม่ได้แต่งงานกับหมูตอน
‎ลงมือต่อได้
‎- เบรลส์ฟอร์ด คุณว่าเป็นอย่างไร ‎- ครับท่าน
‎นั่นอะไร
‎งั้นก็ดี
‎- ผมเลี้ยงเหล้าแก้วแรกเอง หนุ่มๆ ‎- ขอบคุณมากครับ
‎พวกเขาไม่มีห้องเตียงเดี่ยวหรือคะ
‎โทษที ไม่มีเลย แต่ห้องนี้ก็ดีว่าไหม ‎เราไม่อยากเริ่มต้นด้วยการงอแงหรอก
‎ไม่ค่ะ ไม่อยู่แล้ว
‎เราโชคดีมากที่ได้เป็นส่วนหนึ่งของงานนี้
‎ค่ะ
‎ใช่ มันต้องมหัศจรรย์มากแน่
‎คุณชอบเตียงนี้...
‎หรือเตียงนั้นมากกว่า
‎ผมจะนอนเตียงนี้นะ ดีไหม
‎เธอต้องหาดาวให้เจอ ‎แล้วบอกทิศการเดินทางของมัน
‎- สายัณห์สวัสดิ์ค่ะ หนุ่มๆ ‎- สายัณห์สวัสดิ์์ครับคุณนายพริตตี้
‎สวัสดีครับแม่
‎ว่าไงจ๊ะลูกรัก
‎นักบินอวกาศใช้ดาวเป็นเครื่องนำทางไหมครับ
‎ก็ต้องใช้อยู่แล้ว
‎อีกสิบนาทีนะผู้การ แล้วต้องไปนอน
‎ผมเห็นดาวครับ
‎- ตายแล้ว! ‎- เกิดอะไรขึ้น
‎- มันยุบลงไปค่ะ ‎- ออกมาจากตรงนั้น!
‎พิกกอตต์ พาเธอออกมา!
‎ขอโทษค่ะ ฉันไม่ได้ตั้งใจทำอะไรเสียหาย
‎- เจออะไรไหม เบรลส์ฟอร์ด ‎- ไม่เป็นไรนะ
‎- ก้อนสนิมอะไรสักอย่าง ‎- ไม่เอาน่ะ ลืมที่ฝึกมาหมดแล้วหรือ
‎สสารไร้รูปร่างจากวัตถุที่ถูกกัดกร่อนครับท่าน
‎คุณ เอากล้องลงไปถ่ายเก็บไว้
‎อยู่กลางแดดมันร้อนมากนะครับ
‎ฉันไม่เป็นไรค่ะ ขอบคุณ
‎เดินระวังนะ นี่อาจจะเป็นห้องของเราก็ได้
‎จิบน้ำบาร์เลย์สักหน่อยสิ
‎- ขอบคุณค่ะ ซุ่มซ่ามจริงๆ ‎- ไม่หรอก
‎กระโปรงสวยจังค่ะ
‎มันไร้ประโยชน์มากค่ะ ‎ฉันไม่มีเสื้อผ้าเหมาะๆ ใส่เลย
‎- เราตรงมาจากทริปพักผ่อน ‎- หรือคะ
‎- ค่ะ ‎- งั้นก็มาที่บ้านสิ
‎ไปดูว่าจะหาอะไรใส่ได้บ้าง
‎คุณนายพริตตี้ยังป่วยอยู่หรือ
‎เจ้าตัวบอกว่าหายเป็นปลิดทิ้งแล้ว แต่...
‎เธอก็แบบนี้แหละ
‎ไอ้อากาศบ้า
‎เสียเวลาไปทั้งวันเลย
‎ยิ่งมีเวลาไม่มากก่อนที่สถานการณ์โลก...
‎จะป่วนเรา
‎เราต้องแข่งกับเวลา ต้องแข่งกับมันจริงๆ
‎ถ้าอย่างนั้นคุณก็ใช้ ‎ความสามารถของคุณบราวน์อย่างเสียเปล่า
‎เป็นความคิดที่ดีมากเลยนะคะ
‎สจ๊วตติงานของเขาไม่ได้เลย ‎ให้เขาขุดหางเรือไม่ดีหรือคะ
‎คุณบราวน์ไม่มีคุณสมบัติ
‎คุณก็แค่มีทิฐิ ใช่ไหมล่ะคุณฟิลลิปส์
‎บราวน์!
‎บราวน์ มานี่หน่อย!
‎ให้ตายสิ มาร์กาเรต
‎ขอโทษนะ ฉันลืมล็อกประตู
‎คุณก็รู้ว่าเราใช้ห้องน้ำร่วมกับห้องอื่นอีกสี่ห้อง
‎ผมอาจจะเป็นใครก็ได้ ‎ผมอาจจะเป็นไกรมส์หรือฟิลลิปส์
‎แต่ก็ไม่ใช่ คุณเป็นสามีฉัน
‎ใช่ แต่คุณคิดว่าผมจะรู้สึกอย่างไร ‎ถ้าหนึ่งในนั้นเห็นคุณในสภาพนั้น
‎สภาพไหนคะ
‎สภาพนี้หรือ
‎บ้าเอ๊ย ผม... พอแล้ว ‎คุณต้องระวังให้มากกว่านี้ มัน...
‎ทีนี้หลังจากรอเป็นชาติ ผมจะไปอาบน้ำบ้างละ
‎- คุณสปูนเนอร์ ‎- ครับ
‎- อรุณสวัสดิ์ คุณพิกกอตต์ ‎- ซี. ดับเบิลยู.
‎คุณน่าจะปลุกผมหน่อย
‎ฉันไม่อยากนี่
‎คุณทำให้ผมมาสาย
‎ระวังนะสจ๊วต ตอนนี้เส้นมันเปราะมาก
‎เปราะ ใช่
‎แป๊บหนึ่งนะ
‎ระวังให้มากๆ นะ อย่ายกชุ่ยๆ
‎- เบาๆ มือ ‎- ครับท่าน
‎รอผมนับนะ หนึ่ง สอง สาม
‎และเราจะทำแบบนี้
‎อย่าขยับ
‎พิกกอตต์ ดูนั่น
‎คุณไปเจอมาจากไหน ที่รัก
‎แม่สาวหัวกะทิ
‎ฟิลลิปส์!
‎- ดูนี่สิครับ ‎- ดูนั่น
‎ดูสิ!
‎- คุณพระคุณเจ้า ‎- ใบหน้าเขา!
‎ฟิลลิปส์
‎- คุณนายพริตตี้ ยังมีอีก ‎- นี่ด้วย ตรงนี้ด้วย
‎ยังมีอีกเยอะเลย
‎คุณสองคนช่วยดูนี่หน่อยได้ไหม
‎ผมเจอมันอยู่ในซอกไม้ขนาบเรือ
‎ผมเชื่อว่าเป็นเหรียญทอง ‎จากยุคเมโรวินเจียน ช่วงปลายศตวรรษที่หก
‎เป็นไปไม่ได้
‎ไวกิ้งจากอีสต์แองเกลียยังไม่เข้าสู่ ‎ยุคเศรษฐกิจแบบใช้เหรียญจนถึงศตวรรษที่เก้า
‎แต่ผมคิดว่าเรือลำนี้เก่ากว่านั้น
‎คุณบราวน์พูดแบบนั้นมาตลอด
‎นี่มาจากแองโกล-แซกซอน
‎พิกกอตต์! ไกรมส์!
‎มันมาจากยุคมืด ให้โลกเบี้ยวสิ!
‎ศตวรรษที่หก
‎นี่เปลี่ยนแปลงทุกอย่าง
‎คนพวกนี้ไม่ใช่แค่ ‎พวกโจรปล้นสะดม แลกเปลี่ยนข้าวของ
‎พวกเขามีวัฒนธรรม
‎พวกเขามีศิลปะ
‎พวกเขามีเงิน!
‎ตัดพวกไวกิ้งออกไปได้แล้ว
‎- ซี. ดับเบิลยู. ดูสิครับ ‎- พระเจ้าช่วย
‎สวรรค์ทรงโปรด
‎บราวน์เพิ่งจะเอา ‎เหรียญทองเมโรวินเจียนมาให้ผมดู
‎ผมเห็น!
‎จากยุคแองโกล-แซกซอน
‎น่าทึ่งมากเลย!
‎สวัสดีจ้ะ เธอมาตั้งเต็นท์นอนตรงนี้หรือ
‎เปล่าครับ รอรี่ญาติผมนอนตรงนี้
‎เขาโดนห้ามเข้าบ้านหรือจ๊ะ
‎เปล่าครับ เขาคิดว่าในบ้านร้อนเกินไป
‎ฉันพอจะนึกออก
‎เขาจะไปเข้าร่วมกับกองทัพอากาศ
‎- หรือจ๊ะ ‎- พวกเขาจะส่งเอกสารมาให้เขาแล้ว
‎เขาจะไปติดปีก
‎ทำได้ดีมากทุกคน พยายามกันได้ดีเยี่ยม
‎เบรลส์ฟอร์ด พิกกอตต์ เริ่มขนทองไปไว้ในรถที
‎เราจะส่งมันไปพิพิธภัณฑ์บริติช
‎ว่าอย่างไรนะคะ
‎มันก็ต้องไปอยู่ที่นั่นอยู่แล้วครับ คุณนายพริตตี้
‎ลอนดอนกำลังเตรียมรับการโจมตีทางอากาศ
‎พิพิธภัณฑ์บริติช ‎กำลังขนย้ายสมบัติออกไปอยู่ไม่ใช่หรือคะ
‎ใช่ครับ แต่มันจะไปอยู่ในห้องแล็บ
‎สมบัติพวกนี้มาจากหลุมศพของใครคนหนึ่ง
‎จะต้องมีการตรวจสอบ คุณก็รู้ ‎ถึงตอนนั้นจึงจะรู้ชะตาของพวกมัน
‎จนกว่าจะถึงตอนนั้น คุณบราวน์ ‎ในฐานะผู้ค้นพบเรือที่น่าทึ่งลำนี้
‎ช่วยเอาสมบัติพวกนี้ไปไว้ที่บ้านได้ไหมคะ
‎ครับ คุณนายพริตตี้
‎ขอบคุณทุกคนมากค่ะ
‎ทุกท่านครับ ผมต้องขอแรงหน่อย คุณโลแมกซ์
‎แบบนี้มันผิดวิสัยนะ
‎ของทุกอย่างเป็นของคุณนายพริตตี้ไม่ใช่หรือ
‎มันถูกพบในที่ของเธอ
‎แน่นอนว่าการตรวจสอบจะเป็นตัวตัดสิน
‎ว่าสมบัติพวกนี้ ‎จะเป็นของคุณนายพริตตี้หรือพระราชินี
‎พิกกอตต์ คุณอยากให้สมบัติ ‎ไปอยู่ในพิพิธภัณฑ์อิปสวิชหรือ
‎ฉันทำถูกต้องแล้วใช่ไหม
‎มันเป็นหลุมศพใครบางคน
‎ไม่เลย นั่น...
‎สิ่งที่เผยออกมาคือวิถีชีวิต
‎เพราะแบบนี้เราจึงขุด
‎ในนี้เลยค่ะ
‎ฉันว่าตรงนี้เหมาะที่สุดแล้ว
‎ของพวกนี้เหมือนตัวแทนจากโลกอื่นเลย
‎(น.อ. เอฟ. พริตตี้)
‎ผมเคยตั้งเต็นท์กับพ่อของโรเบิร์ตน่ะครับ
‎ผมจำได้ว่าเขาเล่า ‎เรื่องเสียงเรียกของนกทุกพันธุ์ให้ฟัง
‎ตอนนี้ไม่ว่าเมื่อไรที่ผมได้ยิน ‎เสียงนกไนติงเกล ผมจะคิดถึงป่าพวกนี้
‎- มีนกไนติงเกลด้วยหรือคะ ‎- คุณไม่เคยได้ยินหรือ
‎ไม่ค่ะ
‎ไม่เคยได้ยินเสียง ‎นกไนติงเกลเลย นอกจากในวิทยุ
‎มีนักเชลโลฝีมือดีคนหนึ่งชื่อเบียทริซ แฮร์ริสสัน
‎ช่วงเย็นๆ ในหน้าร้อน ‎เธอเคยฝึกซ้อมในสวน และ...
‎คืนหนึ่งขณะที่เธอไต่บันไดเสียง ‎มีนกไนติงเกลตัวหนึ่งมาร่วมด้วย
‎เธอไม่อยากเชื่อหูตัวเอง
‎ก็เลยเล่นเพลงโซนาตา ‎นกไนติงเกลก็ร่วมขับขานไปกับเธอ
‎จริงหรือครับ
‎ค่ะ มันเกิดขึ้นอีกในคืนถัดมาและอีกคืนถัดมา
‎คุณแฮร์ริสสันตื่นเต้นมาก ก็เลยไปเล่าให้บีบีซีฟัง
‎- แล้วเป็นไงครับ ‎- ไม่กี่วันต่อมา
‎บีบีซีก็เอาเครื่องอัดเสียง ‎มาไว้ในสวนของคุณแฮร์ริสสัน
‎เธอเริ่มเล่น แล้วพวกเขาก็เฝ้ารอ...
‎จนกระทั่ง
‎สุดท้ายนกไนติงเกลตัวนั้นเริ่มร้องเพลง
‎นานเกือบ 15 นาทีเลยค่ะ
‎ไล่ระดับเสียงสูงต่ำคลอไปกับเชลโล
‎ไม่จริงน่า
‎จริงค่ะ
‎ฉันรู้
‎แต่ที่วิเศษมากก็คือ...
‎คนอื่นๆ ที่ฟังวิทยุอยู่ในสวนของตัวเอง
‎แจ้งเข้ามาว่า ‎นกไนติงเกลตัวอื่นๆ ก็เริ่มร้องเพลง
‎วิเศษไปเลยครับ
‎ใช่ค่ะ มหัศจรรย์มาก
‎มาร์กาเรต!
‎มาเร็ว
‎ได้ค่ะ
‎งั้นก็... ราตรีสวัสดิ์นะคะ
‎ผมจะคอยเงี่ยหูฟังเสียงเชลโลในป่านะ
‎เชลโลเนี่ยนะ
‎ได้แล้วครับ
‎เรากำลังขุดซากตำนานกันอยู่
‎- เบโอวูล์ฟ ‎- อาร์เธอร์ กษัตริย์แห่งชาวอังกฤษ
‎ดื่ม
‎พูดถึงยุคมืด ‎ผมแทบไม่เห็นแก้วเบียร์ตัวเองแล้วเนี่ย
‎นี่มันอะไรกันแน่
‎เป็นการซ้อมดับไฟน่ะครับซี. ดับเบิลยู.
‎พวกเยอรมันจะมาทางอากาศใช่ไหมคราวนี้
‎คราวก่อนล่องแม่น้ำมานี่
‎ยุคพระเจ้าเหาน่ะหรือ
‎ฉันว่า...
‎วันนี้เหนื่อยมาทั้งวัน ฉันเพลียไปหมดแล้ว
‎ขอตัวนะคะ
‎- เก่งมากคุณนายพี เจอของดีๆ ด้วย ‎- ดื่มให้เมียหัวกะทิของคุณ
‎- ใช่ เดี๋ยวผมกลับด้วยนะที่รัก ‎- ไม่ต้อง คุณคงอยากฉลอง
‎- อยู่ดื่มต่ออีกแก้วสิพิกกอตต์ ‎- ผมเลี้ยงเอง เทให้พวกเขาอีกแก้วสิ
‎ซี. ดับเบิลยู. ลองถามสิว่า ‎เขารับเหรียญเมโรวินเจียนไหม
‎การรณรงค์ด้านสื่อ
‎แถลงการณ์มุ่งร้ายของเหล่ารัฐบุรุษ ‎ที่เป็นแกนนำนโยบายของประเทศเยอรมนี
‎การปลุกปั่นอย่างเป็นระบบ ‎ของเหตุการณ์ต่างๆ ตามแนวชายแดน
‎ตบท้ายด้วยการเพิ่มระดับความเข้มข้น ‎ด้านการระดมพลติดอาวุธอย่างต่อเนื่อง
‎ตามแนวชายแดนโปแลนด์ ‎ชี้ให้เห็นความชัดเจนของสถานการณ์...
‎เมื่อคืนนี้ตัวแทนแรงงาน ‎เรียกร้องให้นายกรัฐมนตรี
‎เคลื่อนย้ายผู้หญิง เด็ก และผู้พิการโดยทันที
‎เพื่อเป็นการเตรียมการล่วงหน้า ‎ในกรณีที่สงครามปะทุขึ้น
‎หาบัค ร็อดเจอร์ให้เจอสิ ถ้าแน่จริง
‎ไปตามยามมา เจ้าพวกโง่!
‎ถ้าพวกมันหนีไปได้ ฉันจะจับ ‎พวกแกทุกคนไปไว้ในกองทหารหุ่นยนต์
‎ยังก่อน
‎ที่รัก ซี. ดับเบิลยู. อยากให้ผม ‎เอาเหล็กขึ้นสนิมบางส่วนไปที่ห้องแล็บ
‎เราคิดว่ามันอาจเป็นชิ้นส่วนของชุดเกราะ ‎ผมเลยอยากลงมือทำความสะอาดมันจะแย่แล้ว
‎จะให้ฉันไปด้วยไหมคะ
‎ไม่ เพราะซี. ดับเบิลยู. ‎อยากให้ทุกคนอยู่ช่วยที่นี่
‎ก็เลย... เขาชอบคุณมากเลยนะ
‎หรือคะ
‎ผมก็เลยจะไป ‎กับเบรลส์ฟอร์ดเพราะเขาเก่งเรื่องแล็บ
‎- คุณจะช่วยได้เยอะเลยมาร์กาเรต ‎- เพ็กกี้
‎ฉันชื่อเพ็กกี้
‎ผมจะคิดถึงคุณมากๆ เลยเพ็กกี้
‎ขอโทษที่แย่งตัวเขาไปนะครับ
‎ขอบคุณมากค่ะที่เชิญฉันมา คุณนายพริตตี้
‎ให้คุณอยู่ในผับนั้นโดยไม่มีสามีอยู่ด้วยไม่ได้แน่
‎คุณฟิลลิปส์ได้ทำคุณเบื่อแย่เลย
‎คุณล้างรูปบ้างหรือยังคะ คุณโลแมกซ์
‎ผมเริ่มไปแล้วครับ ‎มีเรื่องต้องทำเยอะเลย ผมควรรีบลงมือ
‎จะได้เอกสารวันไหนก็ไม่รู้
‎กองทัพอากาศตอบรับรอรี่แล้วค่ะ
‎ฉันควรแสดงความยินดีกับคุณไหมคะ
‎ไม่รู้สิครับ
‎พี่อีดิธไม่ได้ทำ
‎น่าอร่อยจังค่ะ
‎กินให้อร่อยนะคะ
‎อย่าไปนานนักนะลูกรัก ดึกแล้ว
‎นั่นคือพระจันทร์เสี้ยวครับ
‎อย่าวิ่งจ้ะ
‎ตายจริง
‎ถือเป็นลางร้ายไม่ใช่หรือคะ
‎คนเคยเชื่อแบบนั้นครับ
‎มันก็ดูเหมือน ‎เหล่าเทพเจ้าทรงพิโรธอยู่เหมือนกันนะ
‎พวกคนที่ฝังเรือลำนั้น
‎พวกเขาเชื่อในอะไรคะ
‎ก็...
‎พวกเขากำลังล่องเรือไปบางที่ใช่ไหมล่ะ
‎สู่โลกใต้พิภพ ล่องสู่ดวงดารา
‎ที่ใดก็ตามที่เราไปเมื่อตายแล้ว
‎เรื่องทุกอย่างจวนจะเสร็จสิ้นแล้วสินะ
‎เจ้าหน้าที่นิติเวชติดต่อมาแล้ว
‎จะมีการพิสูจน์หลักฐาน ‎ในวันศุกร์ คุณต้องอยู่ด้วยค่ะ
‎สาธารณชนให้ความสนใจกับเรือของเรามาก
‎ฉันก็เลยชวนทุกคนมาดูกันหลังจากนั้น
‎ทุกคนหรือ
‎พวกชาวบ้านจะมากัน ‎เพื่อนๆ ของฉันจากเทศมณฑลก็จะมาด้วย
‎ผมต้องขอเตือนอีกครั้ง ‎ว่าไซต์งานนี้เปราะบางมาก
‎เชิญครอบครัวกับเพื่อนๆ ‎มาได้ตามสบายเลยนะคะ
‎คุณนายพริตตี้
‎คุณพระคุณเจ้าช่วย
‎โรเบิร์ต
‎อย่าให้ใครว่ายน้ำนะ กระแสน้ำกำลังแรง ลูกรัก
‎พวกเขาฝึกเด็กหนุ่มพวกนี้ ‎ด้วยเครื่องบินบุโรทั่งจากสงครามโลกครั้งที่หนึ่ง
‎สามีฉันบอกว่าถ้าอยากให้ ‎ลูกชายตายก็ให้ส่งไปกองทัพอากาศ
‎เห็นว่าสงครามครั้งนี้จะสู้กันในอากาศ
‎เกิดอะไรขึ้นครับแม่
‎เขาเป็นอะไรไหม
‎- ฉันต้องพาโรเบิร์ตเข้าบ้าน ‎- ให้ฉันพาไปให้ไหมคะ
‎เขาต้องไม่อยากไปแน่
‎ฉันจะขอให้เขาช่วยดูแลฉัน
‎ขอบคุณค่ะ
‎โรเบิร์ต
‎ครับ
‎ฉันหน้ามืดจ้ะ
‎เวลาผมหน้ามืด ผมจะนอนลงสักพัก
‎- แล้วดื่มน้ำแก้วใหญ่ๆ ‎- หรือจ๊ะ
‎- ปกติแล้วได้ผลครับ ‎- นั่นละที่ฉันต้องการ
‎- จับมือฉันหน่อยได้ไหม ‎- ได้ครับ
‎เขาชื่อเดวิด แอตคินสัน
‎นั่นเป็นการบินเดี่ยวครั้งที่สองของเขา
‎ตำรวจกับเจ้าหน้าที่ชันสูตรศพมาถึงแล้ว
‎ฉันเอาเสื้อผ้าแห้งๆ มาให้
‎ผมมีกาแฟอยู่ที่เต็นท์
‎ไปดื่มกันไหมครับ
‎พ่อของฉันจมน้ำตาย
‎ตอนช่วงวันหยุดที่คอร์นวอลล์
‎ท่านถูกกระแสน้ำพัดไป
‎- เสียใจด้วยครับ ‎- ไม่หรอกค่ะ
‎เรื่องมันนานมากแล้ว
‎พ่อเป็นโรคลมบ้าหมู
‎ทำไมคุณถึงมาสนใจการถ่ายภาพล่ะคะ
‎ผมเดาว่ามันเป็นวิธี ‎ตรึงสิ่งต่างๆ เอาไว้ในชั่วขณะที่มัน...
‎กำลังผ่านเลยไป
‎เพื่อเก็บรักษาสิ่งสำคัญไม่ให้สูญหาย
‎ครั้งหนึ่งพ่อมอบเหรียญเก่าๆ ให้ฉัน
‎ท่านบอกว่ามันมาจากยุคของซีซาร์ ออกัสตุส
‎ฉันรู้จากเรื่องเล่าในพระคัมภีร์ว่า ‎พระเยซูทรงแสดงเหรียญให้สานุศิษย์
‎"สิ่งใดเป็นของซีซาร์ก็จงมอบคืนแก่ซีซาร์เถิด"
‎ใช่
‎และฉัน...
‎ฉันเชื่อหัวปักหัวปำว่าเหรียญที่ฉันได้มา
‎คือเหรียญที่พระเยซูทรงแสดงต่อสานุศิษย์
‎ฉันเคยทึ่งสุดๆ เลยที่ได้ถือมันไว้ในมือ
‎แล้วเหรียญนั่นไปไหนแล้วล่ะ
‎ฉันสวมมันไว้
‎คิดว่ามันจะนำโชคมาให้
‎แล้วจริงหรือเปล่า
‎ถ้าเวลาหนึ่งพันปี...
‎ผ่านไปในชั่วพริบตา
‎เราจะหลงเหลืออะไร
‎สิ่งนี้
‎กับชิ้นส่วนนาฬิกาคุณ
‎ไฟฉาย
‎เศษแก้วกาแฟ
‎แต่ทุกอณูของคุณและผมจะ... หายวับไป
‎ฟังสิ
‎อะไรคะ
‎นักบินคนนั้นตายใช่ไหมครับ
‎ใช่จ้ะลูกรัก
‎เดี๋ยว
‎รอรี่จะไม่ตายใช่ไหมครับ
‎ขอโทษค่ะ
‎ไม่หรอก
‎แม่จะตายไหม
‎คุณนายพริตตี้
‎ไม่สบายหรือคะ
‎- ช่วยไปส่งฉันที่ห้องได้ไหมคะ ‎- ได้สิคะ มาค่ะ
‎ไม่เป็นไรนะคะ
‎ค่ะ ไม่เป็นไร
‎- ให้ฉันเรียกหมอให้ไหม ‎- ไม่ค่ะ แค่... แสบหน้าอกน่ะค่ะ
‎คุณนายพริตตี้ เป็นอะไรหรือเปล่าคะ
‎ฉันนี่ใช้ไม่ได้เลย
‎คุณช่วยไปหยิบนมให้ฉันทีสิคะ
‎- ค่ะ ‎- ขอบคุณค่ะ
‎- แน่ใจนะคะ ‎- ค่ะ ขอบคุณ
‎โรเบิร์ต ลูกรัก!
‎โรเบิร์ต
‎เป็นอะไรไหม
‎โรเบิร์ต
‎ผมรู้ว่าแม่ป่วย ผมรู้ดีแต่ทำอะไรไม่ได้เลย
‎ทำไมผมถึงทำอะไรไม่ได้เลย ‎ผมควรทำให้แม่ดีขึ้นได้สิ
‎เธอทำได้สิ เธอทำให้แม่ดีขึ้นนะ
‎ไม่ อาการแม่แย่ลง จริงๆ นะ ผมดูออก
‎ตอนที่พ่อผมเสีย...
‎ทุกคนบอกว่าผมต้องดูแลแม่
‎แต่ผมทำไม่สำเร็จ
‎ผมทำไม่ได้
‎โรเบิร์ต
‎เราต่างล้มเหลว
‎ในทุกๆ วัน
‎เรื่องบางเรื่องเราก็ไม่มีทางทำสำเร็จได้
‎ไม่ว่าจะพยายามแค่ไหน
‎ฉันรู้ว่านี่ไม่ใช่สิ่งที่เธออยากได้ยิน
‎ผมแกร่งกว่าที่แม่คิด
‎ฉันรู้
‎แสดงให้แม่เธอเห็นสิ
‎เอาละ
‎เข้าบ้านกันดีกว่านะ
‎มาเถอะ
‎ฉันว่าเธอควรไปนอนได้แล้ว มาเร็ว
‎ดูเหมือนจะมี ‎พวกนักข่าวตามกระแสมากันเป็นพรวนเลย
‎มีไอ้เบื๊อกจากซันเดย์ มิเรอร์มาถามผมด้วย
‎ว่าเรือยังล่องได้ไหม
‎ที่ควรถามคือจะเอาอย่างไรกับสมบัติมากกว่า
‎- เยอรมนีบุกโปแลนด์... ‎- ซี. ดับเบิลยู. เห็นภรรยาผมไหมครับ
‎และทิ้งระเบิดใส่หลายเมือง
‎มีคำสั่งเคลื่อนพลกองทัพเรือ ‎กองทัพบก และกองทัพอากาศ
‎ลงพระปรมาภิไธย ‎ณ ที่ประชุมสภาองคมนตรีเมื่อบ่ายวันนี้
‎พระราชาและพระราชินีทรงตัดสินพระทัย ‎พำนักในพระราชวังบักกิงแฮมในระหว่างนี้
‎เริ่มแล้วสินะ
‎พระราชินีทรงรถยนต์พระที่นั่งเข้าเยี่ยมเยียน
‎บก. เฝ้าระวังการโจมตีทางอากาศ
‎ฉันเพิ่งได้นี่มา
‎ฉันต้องไปรายงานตัวที่กองบินมาร์เทิลแชมเช้านี้
‎จะมีการตรวจพิสูจน์หลักฐานนะ
‎มันเป็นหมายเรียกตรวจสุขภาพ ‎ฉันโดดไม่ได้ ขอโทษนะ
‎ฉันจัดเรียงภาพถ่ายไว้ ‎ในห้องกินข้าวให้แขกของเธอดูแล้ว
‎รอรี่ ฉันขอสั่งเลยนะ ‎ไม่ว่าอย่างไรเธอห้ามตายเด็ดขาด
‎ฉันพูดจริงนะ ห้ามเอาตัวเองไปเสี่ยง
‎ฉันไม่แน่ใจว่าจะมีทางเลือกมากนัก
‎โรเบิร์ตจะต้องการเธอ
‎เข้าใจหรือเปล่า
‎อรุณสวัสดิ์ โรเบิร์ต
‎- ถึงวันสำคัญแล้วนะ ‎- ผมอยากพาแม่ไปล่องเรือ
‎เรือลำนี้ล่องไปไหนไม่ได้หรอก ‎มันเป็นแค่ทรายที่ยังเกาะตัวกันแน่น
‎ไม่มีอะไรยึดโยงมันไว้ด้วยกันนอกจากกาลเวลา
‎- มันไม่สำคัญกับที่ที่เราจะไปหรอกครับ ‎- จะไปไหนล่ะ
‎คุณจะไปด้วยไหม
‎ถ้ามีคนชวน ฉันไปแน่
‎- อรุณสวัสดิ์ ‎- สวัสดี
‎ให้ผมหรือครับ
‎เปล่าครับ ผมมาหาภรรยา
‎ถ้าอย่างนั้นช่วยบอกลาเธอแทนผมด้วยนะ
‎ผมได้รับหมายเรียกตัว
‎ได้ครับ
‎ขอให้โชคดีนะครับ
‎สจ๊วต
‎ผมเอานี่มาฝาก
‎น่ารักจังค่ะ
‎โลแมกซ์เพิ่งบอกว่าเขาโดนเรียกตัว
‎ถ้าอย่างนั้น...
‎ผมต้องไปแล้ว ลาก่อนครับ
‎โทรเลขราชการแจ้งว่า ‎วอร์ซอถูกทิ้งระเบิดใส่หกครั้งในวันนี้
‎โทรเลขยังแจ้งอีกว่า ‎การสู้รบอย่างดุเดือดยังดำเนินต่อไป
‎ตลอดแนวหน้า
‎ได้วุ่นวายกันไปหมดอีกแล้ว
‎มาแล้ว ได้ฟังผลหรือยังคะ
‎ขอถ่ายรูปครู่เดียวครับ
‎ขอทางหน่อยครับ
‎หลีกทางด้วย
‎- ให้ผมนั่งไปในรถด้วยไหมครับ ‎- ค่ะ
‎เมย์นาร์ด
‎เมย์นาร์ด พาภรรยาผมเข้าไปในบ้านที
‎หวังว่าผมคงมีโอกาสได้คุยกับคุณทีหลังนะครับ
‎- คุณนายพริตตี้ ‎- คุณนายพริตตี้
‎ฉันต้องขอโทษด้วยนะคะ
‎ขอบใจจ้ะ
‎คนเหล่านี้ไม่ใช่นักรบป่าเถื่อน
‎พวกเขาเป็นกลุ่มคน ‎ที่มีความซับซ้อน เชี่ยวชาญงานศิลปะ
‎ยุคมืดจะไม่มืดอีกต่อไป
‎- นี่ไวน์เชอร์รีใช่ไหม ‎- ไม่รู้สิ
‎เราควรดื่มตอนนี้ไหม ‎หรือว่าใครจะกล่าวอะไรก่อน
‎คนอื่นเขาทำอย่างไรกันล่ะ
‎โบราณวัตถุที่ถูกค้นพบที่นี่ ‎กลายเป็นที่กล่าวขวัญไปทั่วประเทศ
‎ทุกท่านคงทราบดีแล้วว่า ‎พวกมันถูกพบในห้องของเรือลำหนึ่ง
‎เรือไม้โอ๊ก... ที่ถูกฝังไว้หลุมศพ
‎โดยส่วนตัวฉันคิดว่า ‎มันเป็นสมบัติที่ยิ่งใหญ่และสวยงามที่สุดค่ะ
‎ตัวเรือยาว 27 เมตร ‎หันหน้าจากทิศตะวันออกไปตะวันตก
‎ถูกพบและขุดซากโดยคุณบาซิล บราวน์
‎- บาซิล! ‎- คุณบราวน์!
‎ฉันต้องขอโทษด้วย
‎ผมคิดว่าคุณจะพอใจกับผลการตัดสิน
‎เราตาย
‎เราตายและย่อยสลายไป
‎เราไม่อยู่ยืนยง
‎ผมว่าผมไม่เห็นด้วยนะ
‎ตั้งแต่รอยฝ่ามือบนผนังถ้ำของมนุษย์คนแรก
‎เราเป็นส่วนหนึ่ง ‎ของบางสิ่งที่ดำเนินไปอย่างต่อเนื่อง
‎ฉะนั้นเราจึงไม่ตายแล้วตายเลย
‎รอรี่เอามาวางไว้ให้เมื่อเช้า
‎ฉันลืมไปสนิทเลย
‎นั่งลงก่อนค่ะ
‎ฉันแน่ใจว่างานของคุณมีคุณค่า
‎แต่แค่นั้นยังไม่พอหรอก
‎ชีวิตผ่านเลยไปในแค่ชั่วอึดใจ
‎นั่นคือสิ่งที่ฉันได้เรียนรู้
‎คุณต้องคว้าบางช่วงเวลาเอาไว้
‎ผลออกมาดีมากเลย คุณนายพริตตี้
‎- คนทั้งซัฟฟอล์กอยู่ข้างคุณมาตลอด ‎- ค่ะ
‎ผมเห็นคุณในรถเธอ
‎เธอบอกไหมว่ามีความตั้งใจอย่างไร
‎เรื่องชาน่ะหรือ
‎เรื่องสมบัติสิพวก เธอมีแผนอะไร
‎เราหวังว่าคุณจะเห็นด้วยว่า ‎พิพิธภัณฑ์อิปสวิชคือที่ที่เหมาะที่สุด
‎- เอาไว้ค่อยหาโอกาสคุยกันนะคะ ขอตัวค่ะ ‎- ครับ ได้สิครับ
‎เธอไว้ใจคุณนะ
‎อย่าให้เธอมอบมันให้อิปสวิช ‎พิพิธภัณฑ์บริติชจะซื้อทุกอย่าง
‎แน่นอนว่ามันประเมินค่าไม่ได้ ‎แต่เธอต้องทำตัวมีเหตุผลหน่อย
‎คุณมาขอให้ผมช่วยพูดให้หรือเนี่ย
‎กินเค้กมะนาวสักหน่อยสิ ‎คุณฟิลลิปส์ สดชื่นมากเลยนะ
‎ขอบคุณมากนะคะ ‎ที่พูดแบบนั้น ฉันเกือบกรี๊ดออกมาเลย
‎ลูกชายฉันติดเขามากเลยค่ะ
‎บาซิลเองก็ชอบแกค่ะ
‎คุณจะให้แกไปหาบ้างได้ไหมคะ
‎ได้สิคะ ยินดีเลยค่ะ
‎ซี. ดับเบิลยู.บอกว่า ‎เราควรไปงานเลี้ยงกันได้แล้ว
‎ฉันคิดว่าคุณไปก่อนเถอะค่ะ... โดยไม่มีฉัน
‎ถ้าอย่างนั้น... คุณจะตามเรามาไหม
‎ฉัน...
‎คิดว่าไม่ค่ะ
‎ไม่
‎เราต่างต้องเดินตามทางของตัวเอง ใช่ไหมคะ
‎ฉันเคยเห็นเวลาที่คุณมีความสุข
‎คุณดูดีมากเลย
‎อยู่กับคุณผมมีความสุขนะ
‎ผมอาจ... เรียนรู้ที่จะมีความสุขได้
‎แบบนั้นคงน่าเสียดายมากเลยนะ
‎สจ๊วต! จะให้รอไหม
‎ไปกันเถอะ มาเร็ว
‎ไปเถอะค่ะ
‎ไปสิ
‎เมย์
‎ไซต์งานจะต้องได้รับ ‎การดูแลให้ปลอดภัยสำหรับอนาคต
‎มันจะได้ไม่เสื่อมสภาพไปกว่านี้
‎งานนี้จะกินเวลาไปอีกหนึ่งสัปดาห์
‎คุณไปบอกลาเรือของคุณเถอะ
‎ดูแลเธอให้ดี
‎คุณไม่อยากค้างสักคืนหรือ
‎ไว้เจอกันสัปดาห์หน้าค่ะ
‎ผมจะปูผ้ากระสอบคลุมตัวเรือ
‎แล้วเอากิ่งไม้มาคลุมไว้อีกชั้น
‎เพื่อช่วยไม่ให้เรือรับน้ำหนักดินมากไป
‎ดินพวกนี้จะถูกกลบคืนที่เดิม
‎ปล่อยมันไว้ให้เหมือนตอนที่เราเจอ
‎ฉันจะมอบสมบัติให้พิพิธภัณฑ์บริติช
‎เพื่อเป็นของขวัญ
‎มันควรอยู่ในที่ที่คนหมู่มากจะได้เห็นโดยอิสระ
‎ฉันยังไม่ได้บอกพวกเขาเลย
‎ฉันอยากบอกคุณ
‎นั่นเป็นของขวัญชิ้นใหญ่ทีเดียวครับ
‎ไม่รู้ว่าเคยมีใคร ‎ให้ของขวัญชิ้นใหญ่ขนาดนี้มาก่อนไหม
‎ดูเหมือนจะยังนะ
‎ฉันบอกคุณฟิลลิปส์ด้วยว่าอยากให้ ‎งานของคุณได้รับการยอมรับอย่างเหมาะสม
‎ขอบคุณครับ
‎บังคับเรือให้นิ่งๆ นะคุณบราวน์
‎ครับผม
‎เรามาถึงขอบชั้นบรรยากาศแล้ว
‎เห็นไหมครับแม่
‎เรากำลังล่องไปสู่จักรวาล
‎เห็นจ้ะ เราจะไปไหนกันหรือ
‎กลุ่มดาวนายพรานครับ เพื่อพาพระราชินีกลับบ้าน
‎ราชินีองค์ไหนจ๊ะ
‎เรือนี้เป็นของพระนางครับ ผู้คน ‎มอบสมบัติให้พระนางสำหรับการเดินทางไกล
‎พระนางทรงเศร้าเมื่อเรือมาเทียบท่า
‎เพราะพระนางทรงทราบว่า ‎จะต้องทิ้งทุกคนไว้เบื้องหลัง
‎พระนางทรงกังวล
‎ว่าพวกเขาจะลำบากถ้าไม่มีพระนาง
‎แต่พระนางทรงทราบว่า ‎ทรงต้องติดตามพระราชาไปบนฟากฟ้า
‎ดังนั้น พระนางจึงจากไป...
‎จากโลกไปสู่จักรวาล
‎แล้วในอวกาศก็ตลกมากครับ
‎เวลาเดินต่างไปที่นั่น ‎เวลา 500 ปีอาจผ่านไปในชั่วพริบตา
‎พระราชินีทรงทอดพระเนตรลงมายังโลก
‎พระนางเห็นว่าพระโอรส ‎ทรงเติบโตขึ้นจนตอนนี้ได้เป็นนักบินอวกาศแล้ว
‎พระนางทรงทราบว่า ‎เมื่อพระโอรสทรงเสด็จท่องดวงดาวเป็นครั้งแรก
‎พระนางจะทรงอยู่รอพบเขาที่นั่น
‎เช้านี้ เอกอัครราชทูตอังกฤษประจำกรุงเบอร์ลิน
‎ยื่นบันทึกข้อความสุดท้ายให้รัฐบาลเยอรมนี
‎แจ้งว่าหากไม่ได้รับ ‎การตอบกลับภายในเวลา 11 นาฬิกา
‎ว่าพวกเขาได้เตรียมการ ‎ถอนกำลังจากโปแลนด์โดยทันที
‎จะถือว่าทั้งสองชาติได้เข้าสู่สงคราม
‎กระผมขอแจ้ง ‎ให้ท่านทราบว่าไม่มีการกระทำดังกล่าว
‎จึงส่งผลให้ประเทศนี้ ‎เข้าสู่สงครามกับประเทศเยอรมนี
‎ท่านคงนึกออกว่า
‎กระผมขมขื่นใจเพียงใดที่ความพยายาม ‎ในการรักษาสันติภาพของกระผมล้มเหลว
‎ทางรัฐบาลมีแผนการ
‎ที่จะทำให้พันธกิจของประเทศเดินหน้าต่อไปได้
‎ในช่วงเวลาแห่งความตึงเครียดที่อาจมาถึง
‎แต่แผนการเหล่านี้ต้องได้ความช่วยเหลือจากท่าน
‎ท่านสามารถเข้าร่วมการต่อสู้
‎หรือสมัครเป็นอาสา
‎ในกรณีดังกล่าว ‎ท่านต้องไปรายงานตัวเข้ารับหน้าที่
‎ตามคำสั่งที่ได้รับ
‎ขอให้ทุกท่านทำหน้าที่ ‎ของตัวเองต่อไปอย่างยิ่งยวด
‎ขอให้พระเจ้าคุ้มครองทุกท่านครับ
‎(สมบัติแห่งซัตตันฮู ‎รอดจากสงครามโลกครั้งที่สอง)
‎(ซุกซ่อนอยู่ ‎ในสถานีรถไฟใต้ดินลอนดอนอย่างปลอดภัย)
‎(มันถูกนำมาแสดงต่อสาธารชน ‎ครั้งแรกหลังจากอีดิธเสียชีวิตไปเก้าปี)
‎(ไม่มีการกล่าวถึงบาซิล บราวน์)
‎(เมื่อไม่นานมานี้เอง ‎ที่การอุทิศตัวอันโดดเด่นของบาซิล)
‎(ทางด้านโบราณคดีได้รับการยอมรับ...)
‎(ชื่อของเขาปรากฏอยู่ถัดจากอีดิธ)
‎(ในห้องจัดแสดงถาวรของพิพิธภัณฑ์บริติช)
‎(สร้างจากนวนิยายของจอห์น เพรสตัน)
‎คำบรรยายโดย พุทธชาด กุทอง